The Henderson

The Henderson位於香港中環美利道2號，樓高36層，由恒基兆業發展，建築設計由國際知名嘅札哈·哈蒂建築事務所（Zaha Hadid Architects）同埋呂元祥建築師事務所負責，協興建築承建，原址係拆卸咗嘅美利道停車場。大廈喺2023年落成，2024年一月份交吉，首批租戶喺2024年6月正式入伙。 歷史 2017年，政府為項目進行招標，項目最多可建46.5萬方呎樓面，並規定中標發展商需興建一個公眾停車場，提供102個私家車位同埋69個電單車位。同年5月中，恒基兆業地產以232.8億元投得中環美利道停車場商業用地，當時每呎樓面地價高達50,064元，呎價同埋總成交額創下當年官地新高，當時預料總投資額逾260億元。2018年3月，屋宇署批出此重建項目嘅圖則，同年5月透露由「建築女王」Zaha Hadid負責設計。 設計 商廈由已故建築女王Zaha Hadid的事務所設計，大廈外形採用弧形曲線設計，並以洋紫荊含苞待放嘅形態作為設計靈感，形容為「被捆綁起來的金屬氣球」，建築成本高達4億美元（約31.2億港元）。大廈22樓設有緩跑徑嘅空中花園，但唔對外開放。而The Henderson頂樓（39樓）更設玻璃天幕大型宴會廳Cloud39，該宴會廳已喺2024年下半年正式投入服務，可供舉辦各式公司活動、大型宴會、慶祝派對同埋婚宴。 參考資料 出面網頁 The Henderson Wayback Machine嘅版面存檔備份